stanford-oval/wikipedia huggingface dataset:
Knut Henrik Albert Ruth

Knut Henrik Albert Ruth (29. heinäkuuta 1820 Helsingin pitäjä – 9. kesäkuuta 1902 Helsinki) oli suomalainen Venäjän keisarillisessa armeijassa palvellut kenraalimajuri.
Ruthin vanhemmat olivat Helsingin kaupunginviskaali Gustaf Ruth ja Sofia Ulrika Gagge. Ruth tuli ylioppilaaksi 1837, kirjoittautui Uusmaalaiseen osakuntaan 1838 ja otti todistuksen yliopistosta 1840. Ruth otettiin vapaaehtoisena palvelukseen 1. Suomen meriekipaasiin 1837 ja määrättiin helmikuussa 1840 majamestariksi ekipaasin 8. komppaniaan. Saatuaan sieltä eron joulukuussa 1840 hän tuli maaliskuussa 1841 nuoremmaksi aliupseeriksi Henkivartioväen Suomen tarkk'ampujapataljoonaan. Ruth ylennettiin vänrikiksi 1845 ja siirrettiin kouluttajaksi venäläiseen krenatööritarkk'ampujapataljoonaan ja edelleen 7. tarkk'ampujapataljoonaan. Aliluutnantiksi hän yleni 1847, luutnantiksi 1848, alikapteeniksi 1854 ja kapteeniksi 1856. Ruth siirrettiin Henkivartioväen tarkk'ampujapataljoonaan alikapteenina 1858 ja ylennettiin kapteeniksi 1861. Seuraavana vuonna hänet siirrettiin Jekaterinoslavin henkikrenatöörirykmenttiin everstiluutnanttina, everstiksi hänet ylennettiin 1868. Ruth osallistui 1877–1878 Turkin sotaan 1. jalkaväkidivisioonassa. Vuonna 1883 hänet määrättiin Ahtyrkan kihlakunnan sotilaskäskynhaltijaksi Ukrainaan, mistä tehtävästä ja samalla sotapalveluksesta hän sai eron kenraalimajurina elokuussa 1890.
Koba Jass

| Koba Jass |
| --- | --- |

Henkilötiedot
Syntynyt: 1. toukokuuta 1990 (ikä 34) Riika, Latvia
Kansalaisuus:   Latvia
Jääkiekkoilija
Pelipaikka:  vasen laitahyökkääjä
Maila:  oikea
Pituus:  183 cm
Paino:  87 kg
Seura
Seura:  Dinamo Riika
Sarja:  Optibet Hokeja Līga
Pelaajaura
Pääsarjaura:  2007–
Aik. seurat:  ASK Ogre (LTV) Dinamo-Juniors Riika (LTV) HK Liepājas Metalurgs (BXL) HK Kaztsink-Torpedo (VHL) MsHK Žilina (SloEl) HC Kladno (ČEL) HC Bílí Tygři Liberec (ČEL) HK 36 Skalica (SloEL) HK Martin (SloEl) HK Kurbads (LTV) HC Nové Zámky (SloEl) Mississippi RiverKings (SPHL) Olimp Riika (LTV)
Koba Jass (s. 1. toukokuuta 1990 Riika, Latvia) on latvialainen ammattilaisjääkiekkoilija, pelipaikaltaan hyökkääjä. Hän edustaa kaudella 2022–2023 Dinamo Riikaa, joka pelaa Latvian pääsarjassa.
Jass on edustanut Latvian maajoukkuetta viisissä arvokisoissa. Hänen setänsä Mareks ja Ilgvars, sekä serkkunsa Maris ovat myös jääkiekkoilijoita.
Aiheesta muualla

Koba Jass Elite Prospects. Everysport Media Group AB. (englanniksi)
Juha Raitio

Juha Tapani Raitio (s. 17. helmikuuta 1967 Korpilahti) on suomalainen oikeustieteilijä, joka on hoitanut eurooppaoikeuden professuuria Helsingin yliopistossa vuodesta 2007.
Raitio opiskeli aluksi suomen kieltä Jyväskylän yliopistossa, mutta siirtyi sitten opiskelemaan oikeustiedettä Helsingin yliopistoon. Hän väitteli tohtoriksi vuonna 2002 ja hänelle myönnettiin Hilkka ja Otto Brusiinin säätiön tunnustuspalkinto väitöskirjasta The Principle of Legal Certainty in EC Law. Raitio toimi Helsingin yliopistossa assistenttina 1995–1997, tutkijana 1998–2002 ja lehtorina 2002–2004. Hän hoiti eurooppaoikeuden professuuria Joensuun yliopistossa 2005–2007 ja siirtyi tämän jälkeen professoriksi Helsinkiin. Raitiosta tuli Suomalaisen Tiedeakatemian jäsen vuonna 2021.
Raitio toimi Keskisuomalaisen Osakunnan inspehtorina 2017–2020.
Teoksia

Oikeusvaltion ääriviivat. Alma Talent 2017.
Eurooppaoikeus ja sisämarkkinat. Talentum 2016.
Euroopan unionin oikeus. Yhdessä Tomi Tuomisen kanssa. Alma Talent 2020.
Aiheesta muualla

Juha Raitio. Tuhat-tietokanta, Helsingin yliopisto.
Kallinos

| Kallinos Efesoslainen> Καλλῖνος ὁ Εφέσιος.Henkilötiedot |
| --- | --- |
Syntynyt: 600-luku eaa. Efesos
Kuollut: 600-luku eaa.
Ammatti:  runoilija
Kirjailija
Tuotannon kieli: muinaiskreikka
Aikakausi:  arkaainen kausi
Kirjallinen suuntaus: elegiarunous
Aiheesta muualla
Löydä lisää kirjailijoitaKirjallisuuden teemasivulta
Kallinos Efesoslainen (m.kreik. Καλλῖνος ὁ Εφέσιος, Kallinos ho Efesios, lat. Callinus Ephesius; 600-luku eaa.) oli antiikin kreikkalainen elegiarunoilija, joka oli kotoisin Efesoksesta. Hän on lajityypin varhaisimpia edustajia, ja häntä on pidetty elegiamuodon kehittäjänä yhdessä Arkhilokhoksen kanssa.
Elämä

Kallinos oli kotoisin Joonian Efesoksesta. Hänen tarkka elinaikansa ei käy antiikin ajan lähteistä ilmi, ja jo antiikin aikana tutkijat yrittivät päätellä sitä hänen runoissaan olevista viittauksista. Jotkut ovat sijoittaneet hänet noin vuoteen 680 eaa. ja toiset noin vuoteen 635 eaa. Tärkeimmät lähteet Kallinoksen ajoitukselle ovat Strabon, Klemens Aleksandrialainen ja Athenaios. Ne mainitsevat kimmerialaisten hyökkäyksen Vähään-Aasian, josta myös eräs Kallinokselta säilynyt katkelma kertoo, mutta senkään tarkkaa ajoitusta ei tunneta, sillä samanlainen hyökkäys vaikuttaa tapahtuneen historiassa kolme kertaa. Strabonilta käy ilmi, että Kallinos mainitsee eräässä runossaan Magnesian Maiandroksen varrella edelleen olemassa olleena kaupunkina, joka soti Efesosta vastaan. Kyseisen runon on täytynyt syntyä jonkin verran ennen erästä Arkhilokhoksen varhaisimpiin kuuluvaa runoa, joka mainitsee kimmerialaisten aiheuttaman Magnesian tuhon.
Teokset

Kallinos kirjoitti elegioita, joista on säilynyt vain joitakin vähäisiä katkelmia. Pisin niistä, joka käsittää 21 säettä, on osa sotaelegiaa, ja varhaisin tunnettu esimerkki elegiarunoudesta. Kyseisessä katkelmassa runoilija kehottaa maanmiehiään rohkeuteen ja kestävyyteen vihollisia vastaan. Joskus nämä on tulkittu magnesialaisiksi, mutta runon neljännestä rivistä käy ilmi, että mitä ilmeisimmin tarkoitetaan kimmerialaisia. Elegiaa on arvioitu hyvin kauniiksi, ja sen perusteella Kallinos on ollut hyvin kyvykäs runoilija. Katkelma on julkaistu useissa Poetae Graeci Minores -kokoelmissa eli Kreikan vähäisempien runoilijoiden teosten kokoelmissa.
Kirjallisuutta

Callinus. Teoksessa Tyrtaeus, Solon, Theognis, Mimnermus: Greek Elegiac Poetry: From the Seventh to the Fifth Centuries BC.  (Edited and translated by Douglas E. Gerber. Loeb Classical Library 258)  Cambridge, MA:  Harvard University Press, 1999.
Aiheesta muualla

Kuvia tai muita tiedostoja aiheesta Kallinos Wikimedia Commonsissa
Kamarikollegio

| Kamarikollegio Kammarkollegiet |
| --- | --- |

Perustettu:  1539
Tehtävä:  valtionvarainhallinto
Ministeriö:  Valtiovarainministeriö
Päätoimi­paikka:  Tukholma, Ruotsi
Valtio:   Ruotsi
Aiheesta muualla
Sivusto
Kamarikollegio on kanslian ohella Ruotsin vanhin keskusvirasto. Se perustettiin vuonna 1539 saksalaisten esikuvien mukaan kamarineuvosto-nimisenä hoitamaan valtion varojen hallintoa. Kamarikollegio jakautui voutien toimintaa johtavaan sekä valvontaa ja tiliasioita hoitavaan laskukamariin sekä verovaroja valvovaan verokamariin.
Vuodesta 1560 lähtien kamarikollegion johdossa oli vaihteleva määrä kamarineuvoksia, joiksi kamarikollegion jäseniä nimitettiin. Kuningas Sigismundin vuonna 1594 antaman ohjesäännön mukaan kamarikollegion tuli hoitaa myös kauppaa, rahalaitosta, tulleja ja kaivosteollisuutta koskevia asioita. Lisäksi se hoiti valtion tiloja ja valtakunnan regalioita koskevia kysymyksiä. Vuodesta 1602 lähtien laitoksen päällikkönä toimi valtakunnan rahavarojen hoitaja. Laitos järjestettiin vuonna 1618 annetulla kamarijärjestyksellä kollegioksi, jossa päätösvaltaa käyttivät valtakunnan veromestari ja kamarineuvokset.
Vuoden 1634 hallitusmuoto teki laitoksesta yhden kuningaskunnan viidestä kollegiosta ja kamarikollegio-nimitys vakiintui lopullisesti 1650-luvulla. Laitoksen päällikkönä toimi Kaarle XI:n ajasta lähtien kamaripresidentti, jota myöhemmin alettiin kutsua presidentiksi. Laitoksen tehtäviä jaettiin 1630-luvulla vuori- ja kauppakollegioille ja myöhemmin myös muille keskusvirastoille. 1800-luvulla perustetut keskusvirastot saivat osan laitoksen tehtävistä muun muassa tulli- ja maanmittausasioiden sekä valtion metsien ja maatilojen hoidon.
Kuningas Juhana III:n aikana toimi erityinen Suomen ja Liivinmaan verokamari ja laskukamarissa vastaava yksikkö, myöhemmin kaksi. Suomen asioita hoiti ainakin 1570-luvulla oma kamreeri ja vuodesta 1638 lähtien virka oli vakinainen. Suomen, Viron ja Inkerin kamreerin osastoa alettiin kutsua Suomen provinssikonttoriksi. Kamarikollegion rinnalla toimi Turussa erillinen laskukamari johtamassa julkiseen talouteen liittyviä asioita. Se oli toiminnassa vuosina 1558–1563, 1587–1590, 1598–1599, 1602–1612, 1614–1619 ja 1623–1641.
Kollegion johtajat

Seuraavat henkilöt ovat toimineet kamarikollegion johtajina:
| --- | --- |
 Presidentit 1685–1687: Gustaf Lilliecrona  1687–1711: Fabian Wrede  1711–1723: Nils Stromberg  1723–1736: Otto Reinhold Strömfelt  1736–1737: Erik Gammal Ehrenkrona  1737–1742: Gustaf Palmfelt  1742–1744: Albrecht Lindcreutz  1747–1756: Carl Fredrik Piper  1757–1767: Carl Fredrik von Höpken  1767–1769: Mathias von Hermansson  1769–1777: Carl Johan Cronstedt  1777–1789: Mathias von Hermansson  1790–1792: Erik Ruuth  1792–1801: Arvid Fredrik Kurck  1802–1812: Samuel af Ugglas  1812–1818: Olof Elias Lagerheim  1818–1830: Salomon Löfvenskiöld  1831–1847: Jakob Cederström  1847–1848: Gustaf Sparre  1848–1864: Sven Munthe  1864–1877: Carl Johan Thyselius  1877–1880: Tönnes Hellmuth Wrangel  1880–1901: Hans Forssell  1901–1904: Herman Wikblad  1904–1914: Gustaf Fredrik Munthe :  Pääjohtajat 1914–1927: Karl Hjalmar Abraham Nehrman  1927–1930: Gustaf Ernst Grefberg  1930–1943: Lennart Berglöf  1943–1950: Eric Sverne  1950–1969: Rolf Dahlgren  1969–1983: Edvard Reuterswärd  1983–1991: Sven-Eric Nilsson  1991–1994: Claes-Eric Norrbom  1994–2000: Sture Johansson  2000–2006: Anders Eriksson  2006–2015: Claes Ljungh  2015–2016: Ylva Grahn Agering  2016–2023: Gunnar Larsson  2023–: Anne Vadasz Nilsson
Kirjallisuutta

Nils Edén, Erik Schalling ja L. Berglöf: Kammarkollegiets historia, Stockholm 1941
Aulis J. Alanen: Suomen provinssikonttori ja suomalaisuuskysymys 1700-luvun keskivaiheilla. Teoksessa Historiallinen Arkisto 44, Suomen historiallinen seura 1938, s. 229–249
Pentti Renvall: Kuninkaanmiehiä ja kapinoitsijoita Vaasa-kauden Suomessa, Tammi 1949, toinen painos 1962
Erkki Lehtinen: Suomen kameraalinen keskushallinto 1600-luvun alkupuolella. Teoksessa Historiallinen Arkisto 57, Suomen historiallinen seura 1961, s. 124–199
K-Maro

| Cyril Kamar |
| --- | --- |

Henkilötiedot
Syntynyt: 31. tammikuuta 1980 (ikä 44) Beirut, Libanon
Muusikko
Taiteilijanimi:  K-Maro
Laulukielet:  englanti, ranska, arabia
Aktiivisena:  1997-
Tyylilajit:  R&B, hip hop, pop
Yhtyeet:  LMDS
Levy-yhtiöt:  K.Pone.Inc Music Group
Aiheesta muualla
www.kmaro.com
  [ Muokkaa Wikidatassa ] [ ohje ]  
K-Maro (oik. Cyril Kamar, s. 31. tammikuuta 1980 Beirut, Libanon) on kanadanranskalainen hip hop -artisti.
Historia

K-Maro syntyi 1980 Libanonissa, mutta varttui Pariisissa ja muutti 1995 Montrealiin. K-Maron ensimmäinen läpimurto Québecin listoille oli hänen yhtyeensä LMDS (Les messageurs du son) kanssa. K-maron kappaleiden sanoituksiin on sekoitettu englantia, ranskaa ja joskus jopa arabiaa. Hänen ensimmäinen maailmanlaajuinen läpimurto tapahtui 2004 kappaleen Femme Like U myötä. Samana vuonna K-Maro julkaisi albumin nimeltä La Good Life. Vuotta myöhemmin, eli 2005 K-Maro julkaisi toisen albuminsa, joka sekin saavutti suosiota. Albumin nimi on Million Dollar Boy.
Diskografia > Albumit

I am à l'ancienne (2002)
La Good Life (2004)
Million Dollar Boy (2005)
10th Anniversary: Platinum Remixes (2006)
Perfect Stranger (2008)
Diskografia > Singlet

2002: "Le Clan Chill"
2002: "Symphonie pour un dingue"
2004: "Femme Like U"
2004: "Crazy"
2005: "Sous l'oeil de l'ange / Qu'est ce que ça te fout"
2005: "Histoires de Luv"
2006: "Les frères existent encore"
2006: "Gangsta Party"
2006: "Let's go"
2008: "Out in the Streets"
2008: "Take You Away"
2009: "Out In The Streets" (feat. Jim Jones) (Remix)
2009: "Elektric"
Aiheesta muualla

Viralliset kotisivut
K-Maro Myspacessa (englanniksi)
Letssingit.com
Juha Pukkila

| Juha Pukkila> Henkilötiedot |
| --- | --- |
Syntynyt: 21. maaliskuuta 2001 (ikä 23) Pori, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  80 kg
Seura
Seura:  RB Hockey Juniors
Sarja:  AlpsHL
Pelinumero:  41
Pelaajaura
Pääsarjaura:  2021–
Aik. seurat:  Lukko (Champions HL)
Juha Pukkila (s. 21. maaliskuuta 2001 Pori) on suomalainen jääkiekkoilija, joka pelaa monikansallisen Alps Hockey Leaguen itävaltalaisjoukkue RB Hockey Juniorsissa. Hän on pelipaikaltaan keskushyökkääjä. Pukkila pelaa pääasiassa seuran U20-joukkueessa.
Ura

Pukkila on Porin Ässien kasvatti. Hän toimi kaudella 2015–2016 seuran C-nuorten varakapteenina. Kaudella 2018–2019 Pukkila toimi Ässien B-nuorten varakapteenina. Kaudeksi 2019–2020 hän siirtyi Rauman Lukon A-nuoriin. Kaudeksi 2020–2021 Pukkila nimettiin joukkueen kapteeniksi. Hän oli kuitenkin varusmiespalveluksen vuoksi pitkään sivussa kokoonpanosta, jolloin Luka Nyman nousi Lukon kapteeniksi. Pukkila toimi loppukaudella joukkueen varakapteenina ja hän voitti kauden päätteeksi U20 SM-sarjan mestaruuden.
Myös kaudella 2021–2022 Pukkila voitti U20 SM-sarjan mestaruuden. Hän debytoi samalla kaudella myös Lukon SM-liigajoukkueessa, jossa Pukkila pelasi ensimmäisen ja kauden ainoaksi jääneen miesten pääsarjaottelunsa Mestarien liigan ensimmäisessä puolivälieräottelussa 7. joulukuuta 2021 saksalaista EHC Müncheniä vastaan. Hänelle avautui paikka Lukon kokoonpanosta, kun joukkueesta oli koronavirustartujen vuoksi sivussa peräti 12 pelaajaa, minkä lisäksi Sebastian Repo oli loukkaantunut ja Kristián Pospíšil juuri lähtenyt joukkueesta. Pukkila merkittiin Lukon nelossentteriksi laidoilleen kaksi muuta CHL-debytanttia; Jasse Mäkäräinen ja Valtteri Lindroos. Hän sai ottelussa jääaikaa 6.46 minuuttia.
Kaudeksi 2022–2023 Pukkila siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue RB Hockey Juniorsiin. Joukkuetta valmentavat suomalaiset Teemu Levijoki ja Ilkka Pakarinen.
Muuta

Pukkila valmistui ylioppilaaksi Rauman Lyseon lukiosta keväällä 2020. Hänen isoveljensä Oskari on pelannut jääkiekkoa puolustajana C-junioriksi asti.
Kids See Ghosts (albumi)

| Kids See Ghosts Kids See Ghosts |
| --- | --- | --- |

Studioalbumin tiedot
 Äänitetty : Wyoming, 2017
 Julkaistu: 8. kesäkuuta 2018
 Formaatti: LP, digitaalinen & CD
 Tuottaja(t): Kanye West, Mike Dean
 Tyylilaji: hip hop
 Kesto: 23.53
 Levy-yhtiö: Good Music, Def Jam
Kid Cudin muut julkaisut
| Passion, Pain & Demon Slayin 2010 | Kids See Ghosts 2018 |   |
Kanye Westin muut julkaisut
| Ye 2018 | Kids See Ghosts 2018 | Jesus Is King 2019 |
Kids See Ghosts (tyyliteltynä KIDS SEE GHOSTS) on Kanye Westin ja Kid Cudin muodostaman hip-hop-duo Kids See Ghostsin esikoisalbumi, jonka julkaisi GOOD Music ja Def Jam 8. kesäkuuta 2018. Albumilla vierailee mm. Ty Dolla $ign, Louis Prima ja Pusha T.
Albumi on kolmas viidestä albumista, jotka levy-yhtiö GOOD Music aikoo julkaista kesäkuun ja heinäkuun aikana. Kaikki albumit tulevat sisältämään seitsemän kappaletta. West tuotti albumin vuoden 2017 aikana Wyomingissa ja tiedotti albumista ensimmäisen kerran huhtikuussa 2018.
West esitti albumin ensimmäistä kertaa 8. kesäkuuta WAV Median kautta pidetyssä live-esityksessä, joka järjestettiin Los Angelesissa. Esityksessä vieraili mm. pop-laulaja Ariana Grande ja japanilainen taiteilija Takashi Murakami, joka myös piirsi albumin kansikuvan. Murakami on työskennellyt aiemminkin Westin kanssa piirtämällä Graduation -albumin kansikuvan.
Kappaleet

Feel the Love – 2.45 (feat. Pusha T)
Fire – 2.20
4th Dimension – 2.33 (feat. Louis Prima)
Freeee (Ghost Town Pt. 2) – 3.26 (feat. Ty Dolla $ign)
Reborn – 5.24
Kids See Ghosts – 4.05 (feat. Yasiin Bey)
Cudi Montage – 3.17
Kolmiaivoteoria

Kolmiaivoteoria (triune brain) on yhdysvaltalaisen neurotieteilijän Paul MacLeanin evoluutioteoria ihmisaivojen jakautumisesta kolmeen osaan: "liskoaivoihin", limbiseen järjestelmään ja neokortikaaliseen osaan. MacLean kehitteli teorian 1960-luvulla ja julkaisi aiheesta kirjan The Triune Brain in Evolution..
Teoria on saanut julkisuutta Carl Saganin kirjan The Dragons of Eden ansiosta (Pulitzerin palkinto vuonna 1977). Uudemman tutkimuksen tulosten perusteella teoriaa on arvosteltu.
Knuut

Knuut voi tarkoittaa seuraavia:
Knuut, tavallisemmin Knut, Suomessa myös Nuutti, miehen etunimi
Knuut (ruots. Knut ), Ruotsin kuninkaita:
Knuut Eerikinpoika, Ruotsin kuningas 1167−1195/1196
Knuut Pitkä, Ruotsin kuningas 1229−1234
Knuut (tansk. Knud ), Tanskan kuninkaita ja prinssejä:
Knuut II Suuri (k. 1035), Englannin, Tanskan ja Norjan kuningas
Knuut III Hardeknut (k. 1042), Tanskan ja Englannin kuningas, edellisen poika
Knuut IV Pyhä, Tanskan kuningas 1080−1086
Knuut V Maununpoika, Tanskan kuningas 1146-1157
Knuut VI eli Knuut Valdemarinpoika, Tanskan kuningas 1182−1202
Knud Lavard (k. 1131), tanskalainen prinssi ja pyhimys, jonka muistoksi kierrettiin nuutinpäivän kulkueita
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Knuut”, voi hakea sivunnimihaulla, laajalla sivunnimihaulla tai tekstihaulla.
King (yhtiö)

| King |
| --- | --- |

Yritysmuoto:  tytäryhtiö
Perustettu:  elokuu 2003 Tukholma, Ruotsi
Perustaja:  Riccardo Zacconi Toby Rowland Mel Morris Thomas Hartwig Sebastian Knutsson Lars Markgren Patrik Stymne
Avainhenkilöt:  Humam Sakhnini Sebastian Knutsson
Kotipaikka:  St. Julian’s, Malta
Toiminta-alue:  Maailmanlaajuinen
Toimiala:  videopelit
Tuotteet:  Candy Crush Saga
Henkilöstö:  2 000 (2017)
Emoyhtiö:  Activision Blizzard (2016-)
Kotisivu:  king.com
Infobox OKVirheellinen NIMI-arvo: 
King on maltalainen sosiaalisen median peleihin erikoistunut pelitalo. Yritys sai suurta suosiota julkaistuaan alustariippumattoman pelin Candy Crush Saga vuonna 2012, jota on pidetty yhtenä taloudellisesti kaikkien aikojen menestyneimmistä freemiumia hyödyntävistä peleistä. Yhdysvaltalainen holdingyhtiö Activision Blizzard osti Kingin 5.9 miljardilla dollarilla helmikuussa 2016 ja se toimii omana kokonaisuutenaan yrityksen sisällä. Yritystä johtaa Riccardo Zacconi, joka on toiminut yrityksen toimitusjohtajana sen perustamisesta lähtien. Marraskuussa 2017 King työllisti yhteensä 2 000 työntekijää.
Pelit

Bubble Saga (2011)
Bubble Witch Saga (2011)
Pyramid Solitaire Saga (2012)
Candy Crush Saga (2012)
Pet Rescue Saga (2012)
Papa Pear Saga (2013)
Farm Heroes Saga (2013)
Pepper Panic Saga (2013)
Bubble Witch 2 Saga (2014)
Diamond Digger Saga (2014)
Candy Crush Soda Saga (2014)
AlphaBetty Saga (2015)
Scrubbly Dubby Saga (2015)
Paradise Bay (2015)
Blossom Blast Saga (2015)
Candy Crush Jelly Saga (2016)
Farm Heroes Super Saga (2016)
Shuffle Cats (2016)
Bubble Witch 3 Saga (2017)
Legend of Solgard (2017)
Diamond Diaries Saga (2018)
Candy Crush Friends Saga (2018)
Pet Rescue Puzzle Saga (2019)
Knighthood (2019)
Crash Bandicoot: On the Run! (2021)
Käännös suomeksi
Kultarääkkiäinen

| Kultarääkkiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Rääkkiäiset Coturnicops
Laji::  noveboracensis
Kaksiosainen nimi
 Coturnicops noveboracensis  (J.F. Gmelin, 1789) 
Katso myös
   Kultarääkkiäinen Wikispeciesissä   Kultarääkkiäinen Commonsissa 
Infobox OKNimi-testi OKIUCN-testi OK: 
Kultarääkkiäinen (Coturnicops noveboracensis) on pohjoisamerikkalainen rantakana. Siitä tunnetaan kaksi alalajia, joista nimialalaji noveboracensis elää pesimäaikana Kanadan keskiosissa ja Yhdysvaltain pohjoisosissa sekä erillisenä esiintymänä Yhdysvaltojen luoteisosassa; alalaji goldmani elää Rio Lerman suoalueilla Keski-Meksikossa. Nimialalaji on muuttolintu, joka talvehtii Yhdysvaltain etelä- ja kaakkoisosissa. Johann Friedrich Gmelin kuvaili lajin holotyypin New Yorkista vuonna 1789.
Koillis-Helsingin Lähitieto

Koillis-Helsingin Lähitieto on Koillis-Helsingin alueella keskiviikkoisin ilmestyvä ilmaisjakelulehti. Sen levikki on kaikkiaan 37 600 kappaletta. Se jaetaan koteihin alueilla: Malmi, Tapanila, Tapaninvainio, Puistola, Pukinmäki, Pihlajamäki, Pihlajisto, Siltamäki, Suutarila, Tapulikaupunki, Viikki, Jakomäki ja Alppikylä.
Koillis-Helsingin Lähitieto on paikallislehti, joka kertoo alueen uutiset ja tapahtumat ja tutustuttaa lukijansa paikallisiin ihmisiin ja yrityksiin. Tammikuussa 2013 perustettu Koillis-Helsingin Lähitieto sai alkunsa, kun alueen asukkaat, yhteisöt ja yrittäjät kokivat jäävänsä uutispimentoon ja vaille omaa ilmoituskanavaa, sillä alueen aiempi paikallismedia Vartti Pohjois-Helsinki lopetti ilmestymisensä lokakuussa 2012.
Aiheesta muualla

Koillis-Helsingin Lähitieto
Kalmosärkkä

Kalmosärkkä kuvattuna vuonna 2006.
Kalmosärkkä on Suomussalmella Kokkojärvessä sijaitseva hiekkaharjanne ja se kuuluu Kainuun merkittävimpiin muinaisjäännöksiin.
Kalmosärkältä löydetyt ensimmäiset asutuksen jäljet ovat peräisin kivikaudelta, 6000 vuotta ennen ajanlaskun alkua. Myöhemmin rautakauden lopulla ja keskiajalla paikka oli tärkeä etappi Pohjanlahtea ja Vienanmerta yhdistävällä reitillä. Viimeisimmät käytön jäljet särkällä ovat talvisodan ajalta, jolloin siellä sijaitsi tuliasemia. Arkeologisia kaivauksia särkällä on tehty vuosina 1958–1959 sekä 1992–1993. Paikan nimi juontuu suomussalmelaisten vanhasta tavasta säilyttää ruumitaa särkällä, kunnes sopiva vuodenaika niiden kuljetukseen kirkkomaahan koitti.
Löytyminen

Paikka löydettiin sattumalta. Opettaja Martti Manner teki luokkaretken särkälle kansakouluryhmänsä kanssa vuonna 1952. Hänen havainnollistaessa oppilaille pyyntikuoppametsästystä ja kaivaessa maahan kuopan, hän löysi siitä kiveystä sekä hiotun kiviesineen katkelman.
Historia > Kivikausi

Kalmosärkkä on ollut muinaisina aikoina houkutteleva paikka sen hiekkaisen maaperän ja hyvän kalaveden johdosta. Särkältä on tehty tuhansia muinaislöytöjä, kuten kivikirveitä ja -talttoja, sekä nuolen- ja keihäänkärkiä. Löytöjen perusteella särkän kivikautiset asukkaat käyttivät kalastuksessa verkkoja ja saivat saalikseen erityisesti haukia. Särkältä on löydetty erilaisia kuoppia ja painanteina yli 70, näistä parikymmentä on tulkittu kivikautisiksi peuranmetsästyksessä käytetyiksi pyyntikuopiksi. Osa painanteista on mahdollisesti liittynyt asumuksiin.
Historia > Rautakausi ja keskiaika

Rautakaudella Kalmosärkkä toimi idän ja lännen kohtauspaikkana. Paikalta löydetyistä esineistä osa kuuluu läntiseen kulttuuripiiriin ja osa on peräisin Karjalasta tai Novgorodin alueelta idästä. Yksi tunnettu paikalta löydetty esine on 1100–1300-luvuille ajoittuva pyöreä pronssiriipus, jolle on vastineita Novgorodin seudulla ja Koillis-Virossa.
Historia > Historiallinen aika

Kainuu oli 1500-luvulla aluetta, jota niin lännen ruotsalaiset ja suomalaiset kuin idän karjalaiset ja venäläiset yrittivät saada valtapiiriinsä. Vuosisadan loppupuoli, ennen Täyssinän rauhan solmimista 1595, oli erityisen levotonta ja ryöstöretkien leimaamaa aikaa. Kalmosärkältä löydetty panssarinuolenkärki kertoo näistä vuosista. Särkältä on löytynyt myös 1500- ja 1700-luvuille ajoitettuja rahoja.
Talvisodan aikana vuosina 1939–1940 venäläiset valtasivat Särkästä noin kilometrin päässä olevan Juntusrannan kylän ja etenivät vesistön yli Kalmosärkälle. Särkän lounaispäässä sijaitsi suomalaisten puolustuslinja venäläisten kaivautuessa asemansa sen koillispäähän. Puna-armeijan eteneminen pysähtyi juuri Kalmosärkälle.
Kalmosärkkä nykyään

Kalmosärkkä on nykyään kulunut pahoin. Kylmäjärven säännöstelty vedenpinta on aiheuttanut sen, että särkkä on kulunut kauttaaltaan ja on pohjoiskärjestä lähes poikki. Vesissäännöstelyn kuluttamia reunoja on kivetty 1989 sen vaikutuksen vähetämiseksi. Toimenpide hidasti kulumista, mutta ei kuitenkaan pysäyttänyt sitä.
Museovirasto on pystyttänyt vuonna 1991 Kalmosärkälle kolme opastaulua. Särkkä oli vuodesta 1985 Museoviraston ja vuoden 2014 alusta Metsähallituksen hallinnassa. Kohde kuuluu valtakunnallisesti merkittäviin muinaisjäännöksiin.
Kalmosärkältä löytynyttä kivikautista tekstiilikeramiikkaa.